b'\n_START_ARTICLE_\nVarovalke pri oro\xc5\xbeju\n_START_PARAGRAPH_\nVarovalke pri oro\xc5\xbeju ali varnostni zati\xc4\x8d je mehanizem, ki se uporablja za prepre\xc4\x8ditev nenadzorovane spro\xc5\xbeitve oro\xc5\xbeja in s tem za njegovo varnej\xc5\xa1o uporabo. Varovalke delimo na dve podskupini in sicer na notranje (uporabnik nima mo\xc5\xbenosti posredovanja) in zunanje varovalke (omogo\xc4\x8dajo posredovanje uporabnika na primer, prestavitev zati\xc4\x8da na "on" oziroma "off"). V\xc4\x8dasih se imenujejo tudi pasivne oz. aktivne varovalke. In avtomati\xc4\x8dne ali ro\xc4\x8dne . Oro\xc5\xbeje, ki daje uporabniku mo\xc5\xbenost izbire na\xc4\x8dina streljanja ima lahko lo\xc4\x8deni stikali za zaklep oziroma preklop med razli\xc4\x8dninmi na\xc4\x8dini streljanja._NEWLINE_Ima varnostni zati\xc4\x8d integriran v stikalu za razli\xc4\x8dne na\xc4\x8dine streljanja kot selektor ognja s pozicijami od zaklenjeno, polavtomatsko do avtomatsko._NEWLINE_Nekatera oro\xc5\xbeja proizvedena v poznih 90-ih letih imajo vgrajene integrirane zaklepne mehanizme, ki morajo biti deaktivirani z unikatnim klju\xc4\x8dem, preden je s pi\xc5\xa1tolo mo\xc5\xbeno streljati. Ti sistemi so mi\xc5\xa1ljeni zaradi varnosti otrok, v \xc4\x8dasu hrambe oro\xc5\xbeja brez nadzora, ne pa kot varnostni mehanizem med samim no\xc5\xa1enjem oro\xc5\xbeja. Ostale naprave v tej kategoriji so zaklep spro\xc5\xbeilca, cilindri\xc4\x8dna klju\xc4\x8davnica in sefi za oro\xc5\xbeje.\n_START_SECTION_\nRo\xc4\x8dna varovalka\n_START_PARAGRAPH_\nNajbolj obi\xc4\x8dajna oblika varovalke je stikalo, gumb oziroma preklopna ro\xc4\x8dica, ki v poziciji \xe2\x80\x9czaklenjeno\xe2\x80\x9d onemogo\xc4\x8da streljanje. Ro\xc4\x8dne varovalke so tako razli\xc4\x8dnih oblik kot je razli\xc4\x8dnih oblik samo oro\xc5\xbeje, vendar obstajata dva najbolj pogosta mehanizma. To sta, ro\xc4\x8dica, ki spro\xc5\xbeilcu prepre\xc4\x8duje pomikanje in del, ki odklopi spro\xc5\xbeilec od spro\xc5\xbeilnega mehanizma oro\xc5\xbeja. Ostale izvedenke lahko tudi blokirajo kladivce pri pomikanju ali pa delujejo kot prepreka pri udarcu kladiva na udarno iglo._NEWLINE_To so najstarej\xc5\xa1e izvedenke aktivnih varovalnih mehanizmov, ki so v \xc5\xa1ir\xc5\xa1i uporabi, vendar mnoga oro\xc5\xbeja kot so npr. revolverji nimajo ro\xc4\x8dnih varoval. Pri revolverjih je potreben dalj\xc5\xa1i in mo\xc4\x8dnej\xc5\xa1i pritisk na petelina, kar samo po sebi predstavlja adekvatno varovalo, pri tem pa je oro\xc5\xbeje tudi v polo\xc5\xbeaju, ki je hitreje pripravljeno na strel.\n_START_SECTION_\nVarovalka na ro\xc4\x8daju\n_START_PARAGRAPH_\nVarovalka na ro\xc4\x8daju pi\xc5\xa1tole je nekak\xc5\xa1na ro\xc4\x8dica, ki se nahaja na ro\xc4\x8daju oro\xc5\xbeja in se aktivira s samim dr\xc5\xbeanjem oro\xc5\xbeja v poziciji za strel. Ima podobno funkcijo kot ro\xc4\x8dna varovalka, vendar je to deaktivirano le v tistem \xc4\x8dasu, ko strelec oro\xc5\xbeje dr\xc5\xbei za ro\xc4\x8daj in se ponovno aktivira takoj ko oro\xc5\xbeje izpusti._NEWLINE_M1911 je popularna verzija pi\xc5\xa1tole s tak\xc5\xa1no varovalko. Prav tako Uzi, avtomatska pi\xc5\xa1tola._NEWLINE_Sorodno izvedenko je najti pri nekaterih H&K pi\xc5\xa1tolah, kot so P7 Serije , ki jo lahko spro\xc5\xbeimo samo takrat ko je sprednji del ro\xc4\x8daja pi\xc5\xa1tole stisnjen. Ko se ga izpusti, je spro\xc5\xbeilec blokiran. Streljati je mogo\xc4\x8de samo takrat ko strelec pi\xc5\xa1tolo dr\xc5\xbei v roki, jo stiska za ro\xc4\x8daj in hkrati pritiska na spro\xc5\xbeilec._NEWLINE_Podobna, manj obi\xc4\x8dajna varianta se nahaja pri polavtomatskih pi\xc5\xa1tolah Ortgies. Za sprostitev varovalke mora uporabnik stisniti ro\xc4\x8dico, dokler se ta ne poklopi z zadnjim delom ro\xc4\x8daja pi\xc5\xa1tole. Ro\xc4\x8dica je potem spro\xc5\xa1\xc4\x8dena dokler je uporabnik ne aktivira s pritiskom na gumb pod zaklepom, s \xc4\x8dimer se zaradi pritiska vzmeti udarne igle znova vrne v prvotni polo\xc5\xbeaj ter tako sprosti nekaj napetosti v vzmeti. Ta lastnost je zelo dobrodo\xc5\xa1la, ker je Ortiges \xc5\xbeepna pi\xc5\xa1tola, namenjena osebni varnosti in torej s tem odpravlja problem sprostitve varovalke, ko nekdo mora streljati s pi\xc5\xa1tolo. Trden stisk pi\xc5\xa1tole za ro\xc4\x8daj, je vse kar je potrebno, da sprostimo varovalko.'